شرحبیل بن حسنہ

شرحبیل بن حسنہ (583ء-639ء) محمد صلی اللہ علیہ و آلہ و سلم کے صحابہ میں سے ایک ہیں۔آپ رضی اللہ تعالیٰ عنہ نے ابتدا ہی میں اسلام قبول کر لیا تھا۔آپ رضی اللہ تعالیٰ عنہ نے حبشہ ہجرت کی پھر آپ رضی اللہ تعالیٰ عنہ نے مدینہ ہجرت فرمائی۔پھر آپ نبی کریم صلی اللہ علیہ وسلم کے ساتھ وفات تک رہے ، لیکن آپ کے حالات معلوم نہیں ہو سکے۔آپ رضی اللہ تعالیٰ عنہ نے حضرت عمر فاروق رضی اللہ تعالیٰ عنہ کے دور خلافت میں سن 18ھ میں وفات پائی ۔
 نام و نسب 
شرحبیل نام، ابو عبد اللہ کنیت،والد کانام عبد اللہ تھا؛لیکن یہ شرحبیل کے بچپن میں فوت ہو گئے تھے اوران کی ماں حسنہ نے سفیان انصاری سے شادی کرلی تھی، اس لیے شرحبیل باپ کی بجائے ماں کی نسبت سے شرحبیل بن حسنہ مشہور ہوئے، اسد الغابہ:2/193 نسب نامہ یہ ہے،شرحبیل بن عبد اللہ بن مطاع بن عبد اللہ بن غطریف بن عبد العزیٰ بن جثامہ ابن مالک بن ملازم بن مالک بن رہم بن سعد بن یشکر بن مبشربن غوث بن مرفیلہ،ان کے انتساب میں اختلاف ہے، بعض کندی بتاتے ہیں اور بعض تمیمی۔
 اسلام و ہجرت 
شرحبیل دعوت اسلام کے آغاز میں اسلام کے شرف سے مشرف ہوئے اور پہلے حبشہ کی ہجرت کی،وہاں سے مدینہ آئے اور ماں کے تعلق سے بنی زریق میں قیام پزیر ہوئے، (طبقات ابن سعد تذکرہ شرحبیل بن حسنہ) ہجرت سے لے کر آنحضرت صل اللہ علیہ وآلہ وسلم کی وفات تک کوئی واقعہ قابل ذکر نہیں ہے؛ کیونکہ بڑا زمانہ حبشہ کے قیام میں صرف ہو چکا تھا ، ان کے کارناموں کا آغاز عہد صدیقی رضی اللہ تعالیٰ عنہ سے ہوتا ہے ، شام کی فوج کشی میں صوبہ اردن پر مامور تھے۔
بوابة صيدا - تعرّف مقام شرحبيل بن حسنة في صيدا؟ المقامات الدينية في صيدا بين الإهمال والانقسام السياسي | جنوبية 

 بصریٰ کا معرکہ 
آپ خلافت راشدہ کے ایک اہم کمانڈر تھے۔ آپ نے خلافت راشدہ کے دو اہم خلفاء ابوبکر صدیق اور عمر فاروق کے دور میں اپنی خدمات سر انجام دیں۔ آپ نے ساتویں صدی عیسوی میں موجودہ ملک شام کی فتح میں چار سو افراد پر مشتمل فوج سے اہم کردار ادا کیا۔
چنانچہ اس سلسلہ کے سب سے پہلے معرکہ بصریٰ میں افسر تھے،آغاز جنگ کے قبل ان میں اور بصریٰ کے حاکم رومانس میں گفت وشنید بھی ہوئی؛لیکن اس کا کوئی نتیجہ نہیں نکلا تھا اور یہ فوج مرتب کرکے آگے بڑھ رہے تھے کہ خالدؓ پہنچ گئے،ان کے آنے کے بعد یہ سپہ سالار اعظم ہوئے اوران ہی کی سپہ سالاری میں اہل بصری نے جزیہ قبول کیا۔فتوح البلدان:119
 وفات 
639ء / 18ھ میں بھی اسلامی فوجیں شام میں بر سر پیکار تھیں کہ عراق ،شام اور مصر میں طاعون کی وبا پھیلی ، عمرو بن العاص نے مشورہ دیا کہ فوجیں وبائی مقامات سے ہٹا کر محفوظ علاقوں میں بھیج دی جائیں؛ لیکن شرحبیل بڑے متوکل شخص تھے،انھوں نے کہا کہ عمرو بن العاص نادان ہیں میں نے آنحضرت صل اللہ علیہ وآلہ وسلم سے سنا ہے کہ طاعون اللہ کی رحمت اور انبیا کی دعا ہے، اس سے قبل صالحین نے اسی میں وفات پائی ہے اس لیے ہر گز نہ ہٹنا چاہیے،مسند احمد بن حنبل:4/196 ؛چنانچہ یہ کسی طرح نہ ہٹے اور اسی نامراد وبا میں 67 سال کی عمر میں وفات پائی استیعاب:2/605

 مزید دیکھیے 
 خلافت راشدہ کی فوج

 حوالہ جات 

زمرہ:571ء کی پیدائشیں
زمرہ:639ء کی وفیات
زمرہ:مہاجرین حبشہ
زمرہ:ساتویں صدی کی عرب شخصیات
زمرہ:چھٹی صدی کی عرب شخصیات
زمرہ:خلافت راشدہ کے سپاہ سالار
زمرہ:ساتویں صدی عیسوی میں طاعون سے اموات
زمرہ:صحابہ و صحابیات
زمرہ:خلافت راشدہ میں اردن کے والی
زمرہ:قبیلہ کندہ
زمرہ:شام کی اسلامی فتوحات کی شخصیات
زمرہ:18ھ کی وفیات
زمرہ:سوریہ میں موت
زمرہ:خلافت راشدہ
زمرہ:عرب شخصیات
زمرہ:عرب بازنطینی جنگوں کی عرب شخصیات